55 Circulus uel Circuitus

Salomon ordinauit de ambulatoria in circuitu templi ut sacerdotes possent proficere pericula, [3] Reg. [6:29]. Sic fiunt vigilie in exercitu et in vrbibus ut circumeant contra pericula, Psal. [33:8]: Emittit *angelus Domini in circuitu timentium eum*, ut *eripiet [eos]*. Ideo Christus *circuibat* per *castella docens*, Matt. 9[:35].

Vnde, Chrisostomus, *Homelia* 8, circuibat Iesus ut pius medicus ut sanaret, quia actualiter egroti non poterant venire ad eum, et sic habemus ex premissis quod circuit homo eruet Deus ut sanet, Matt. 9[:35]: *Circuibat Jesus per castella*. Circuit diabolus ut deuoret, 1 Pet. 5[:8]: *Adversarius vester diabolus tamquam leo rugiens circuit, querens quem devoret.* Secundum naturales, postquam leo circuiret bestiam non audet ipsam transire circulum siue adiutorio alterius. Sic nec peccator sine adiutorio Dei uel boni prelati. Vnde, dicit diabolus, Job 1[:7]: *Circuivi [terram], et perambulavi eam*. Iccirco contra istum circuitum Joseph qui signat Christum uel bonum prelatum, *circuiuit* omnem terram *Egipti,* ut prouideret necessaria suis, Gen. 41[:46].

Item, circuit homo set aliter malus, aliter bonus. Malus quidem sit quod numquam ad finem intentum peruenit, quia exercet motum circularem vbi non est finis, Psal. [11:9]: *In circuitu impii ambulant*, set iustus homo ad finem intentum peruenit, quia exercet motum rectum. Vnde, secundum Aristotelem, 8, *Phisicorum*, hic est differencia inter motum circularem et rectum, quia circularis de se non habet terminum in quo quiescat.

¶ Rectus, vero, motus habet terminum ad quem ordinatur naturaliter, ut in eo quiescat. Sic illi qui viuunt in circulacionibus mundi non inueniunt terminum in quo quiescant, set viuens secundum rectum ordinem peruenit ad quietem sempiternam propter circuitum malorum. Dicitur Ysai. 23[:16]: *Circui civitatem, meretrix oblivioni tradita*. Sicut, enim, meretrix obliuioni tradita non queritur a suis amatoribus set ipsa querit eos. Sic peccator querit occasiones peccatorum.

¶ Vnde Apostolus, describens ociosas viduas, dicit [1] Tim. 5[:13]: *Ociose discunt circuire domos.* Nam ociositas est radix multorum malorum, quia quando non occupatur, bene diabolus facit eam circuire ad querendum occasiones. Vnde, aliquid sibi complaceat. Vnde, dicit Hugo, *Super Ecclesiasticam Hierarchiam*, sicut /fol. 17vb/ circulus circa idem centrum semper voluitur, sic impii circa centrum mundi, quod est terra, semper sunt intenti.